मोबाइल रेडीएशन से अब कवनो खतरा नईखे: स्वास्थ्य विशेषज्ञ
नई दिल्ली – मोबाइल रेडीएशन माने मोबाइल से निकले वाला रेडियो वेव, हालांकि स्वास्थ्य विशेषज्ञ एकरा से खतरा बतावे ले लेकिन अब कहल गईल कि एकरा से डेराए के कवनो बात नईखे।
सेल्यूलर आपरेटर एसोसिएशन ऑफ इंडिया (सीओएआई) के जागरूकता अभियान में स्वास्थ्य विशेषज्ञ अवुरी चिकित्सक के एगो समूह मोबाइल फोन उपयोग करे वाला लोग के निश्चिंत करत कहले कि मोबाईल के विकिरण से आदमी के स्वास्थ्य प कवनो तरह के हानिकारक प्रभाव ना पड़े।
एह मामला में मुम्बई के जानल-मानल इंडियन रेडियोलाजी अवुरी इमेजिन एसोसिएशन के अध्यक्ष डॉ भाविन जंखारिया कहले कि, मोबाइल टावर से होखेवाला विकिरण से आदमी प कवनो तरे के बड़ हानिकारक प्रभाव ना पड़े।
भारत के कई गो एनजीओ, पर्यावरण समूह, अवुरी कार्यकर्ता सेलफोन टावर अवुरी मोबाइल फोन टावर से निकले वाला इलेक्ट्रोमैग्नेटिक फील्ड से आदमी के स्वास्थ्य प बुरा प्रभाव के संबंध में चिंता जतावत रहले।
स्वास्थ्य विशेषज्ञ अवुरी चिकित्सक के इ समूह एह आशंका के खारिज क देलस अवुरी कहलस कि मोबाइल फोन अवरू टावर से होखेवाला विकिरण से इंसान के शरीर प कवनो हानिकारक प्रभाव ना पड़ेला।
bho_Deva bho_Deva bho_Deva bho_Deva bho_Deva bho_Deva